
లండన్: బ్యాట్కు బంతికి మధ్య పోరులో సమతూకం తీసుకొచ్చేందుకు క్రికెట్ నిబంధనల్లో మార్పులు చేశారు. బ్యాట్ సైజుపై ఆంక్షలు విధిస్తూ సరికొత్త నిబంధనలు రానున్నాయి. ఈ ఏడాది అక్టోబర్ నుంచి ఇవి అమలవుతాయి. బ్యాట్ సైజును పరిమితం చేయడంతోపాటు ‘బౌన్సింగ్ బ్యాట్’ రనౌట్ విషయంలో బ్యాట్స్మెన్కు అనుకూలంగా నిర్ణయం వచ్చేలా సవరణలు చేశారు. ఇప్పుడు బ్యాట్ల లోతును 65 మిమీ, అంచుల మందాన్ని 40 మిమీగా పరిమితం చేశారు. ఇక, మైదానంలో హద్దుమీరి ప్రవర్తించే ఆటగాళ్లకు ముకుతాడు వేసే అధికారాలను అంపైర్లకు కల్పించారు. తీవ్రతను బట్టి ఆటగాళ్లను తాత్కాలికంగా లేదా పూర్తిగా బయటకు పంపే విస్తృత అధికారాలు అంపైర్లకు ఉంటాయి. మైదానంలో క్రికెటర్ల ప్రవర్తనను బట్టి హెచ్చరించడం నుంచి ఆ జట్టుకు 5 పెనాల్టీ పరుగులు ఇచ్చే అవకాశం కూడా ఉంది. ఒక వేళ క్రమశిక్షణను అధిగమిస్తే ప్లేయర్ను ‘రిటైర్డ్ అవుట్’గా బయటకు పంపిస్తారు.

landan: byaatku bantiki madhya porulo samatukam teesukochenduku cricket nibandhanallo maarpulu chesaru. byat saijupai aankshalu vidhistuu sarikotta nibandhanalu ranunnayi. ee edaadi actober nunchi ivi amalavutaayi. byat saijunu parimitam cheyadamtopatu ‘bounsing byat’ ranaut vishayamlo batsmenku anukuulamgaa nirnayam vachela savaranalu chesaru. ippudu byatla lothunu 65 mimi, anchula mandaanni 40 mimeegaa parimitam chesaru. ika, maidaanamlo haddumiri pravartinche aatagaallaku mukutaadu vese adhikaaraalanu ampairlaku kalpinchaaru. teevratanu batti aatagaallanu taatkaalikamgaa leda puurtigaa bayataku pampe vistruta adhikaaraalu ampairlaku untaayi. maidaanamlo cricketerla pravartananu batti heccharinchadam nunchi aa jattuku 5 penalty parugulu iche avakaasam kuudaa undi. oka vaela kramasikshananu adhigamiste playernu ‘retired avut’gaa bayataku pampistaaru.